Ανδρέας Παναγιωτόπουλος (οπλαρχηγός)

Ο Ανδρέας Παναγιωτόπουλος ή "καπετάν Τζήκας" ήταν Μακεδονομάχος και έφεδρος αξιωματικός από την Κλεισούρα Καστοριάς.

 Βιογραφικά στοιχεία 
Ο Ανδρέας Παναγιωτόπουλος γεννήθηκε στα τέλη του 19ου αιώνα στην Κλεισούρα Καστοριάς. Συνεργάστηκε με διάφορα ελληνικά ένοπλα σώματα και διετέλεσε οπλαρχηγός δικής του ομάδας στις περιοχές της Κλεισούρας, της Καστοριάς και Εορδαίας. Η συμβολή του κατά το Μακεδονικό Αγώνα ήταν ιδιαίτερα σημαντική .Επετηρίς Αγωνιστών Μακεδονικού Αγώνος 1903-1909, αύξων αριθμός 844Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σσ. 81 - 82 Αποτέλεσε μέλος της Επιτροπής Αγώνος Κλεισούρας. Μεταξύ άλλων, συμμετείχε και στην επίθεση εναντίον της Ζαγορίτσανης, την 25η Μαρτίου του 1905Ραϋμόνδος Αλβανός, Κοινωνικές συγκρούσεις και πολιτικές συμπεριφορές στην περιοχή της Καστοριάς (1922-1949), Αριστοτέλειο Πανεπιστήμιο Θεσσαλονίκης, 2005, 167..
Για τη συμβολή του στον Μακεδονικό Αγώνα, έλαβε το βαθμό του έφεδρου λοχαγού ΠυροβολικούΑθανάσιος Καλλιανιώτης, Οι πρόσφυγες στη Δυτική Μακεδονία (1941 - 1946), Αριστοτέλειο Πανεπιστήμιο Θεσσαλονίκης, 2007, σελ 296..

Την περίοδο της Κατοχής, υπήρξε αρχικά μέλος του ΕΛΑΣ, από τον οποίο αποχώρησε στις αρχές του 1943 για να συμμετάσχει στις εθνικιστικές ομάδες της ΕΚΑΑθανάσιος Καλλιανιώτης, Οι πρόσφυγες στη Δυτική Μακεδονία (1941 - 1946), Αριστοτέλειο Πανεπιστήμιο Θεσσαλονίκης, 2007, σελ 273..

Την περίοδο 1943 - 1944 συμμετείχε ως σταθμάρχης Κλεισούρας στην ένοπλη δοσιλογική και αντικομμουνιστική οργάνωση του συνταγματάρχη Γεωργίου Πούλου. Το 1943 μεσολάβησε στους Γερμανούς, ώστε να αποσοβήσει την καταστροφή των Ασπρογείων Φλώρινας που είχε σχεδιαστεί από τους κατακτητές.

 Παραπομπές 

Κατηγορία:Μακεδονομάχοι
Κατηγορία:Έλληνες αξιωματικοί του πυροβολικού